**ENERGIA INFO HASZNÁLATI ÚTMUTATÓ**

A távleolvasott felhasználók terhelési görbe adatai az Online Ügyfélszolgálaton történő regisztrációt követően érhetőek el. A regisztráció az Online Ügyfélszolgálat nyitó képernyőjén a Regisztráció gombra kattintva végezhető el. A regisztrált felhasználók az azonosító és a jelszó megadása után a Bejelentkezési gombra kattintva léphetnek be.

A regisztrációhoz szükséges minden adatot megtalál előző havi számláján. Önnek nem kell mást tennie, mint kitölteni az adatokat, majd megvárni e-mail üzenetünket, melyben megtalálja a belépéshez szükséges aktiváló kódját.

Online felületünkön kérjük, hogy az Ön által megadott felhasználói azonosítóval, és a válasz e-mailünkben található aktiváló kóddal szíveskedjen belépni.

Online ügyfélszolgálati felületünkön biztonsági okokból a jobb egér - beillesztés funkció nem használható, ezért kérjük, hogy az általunk küldött aktiváló kódot tartalmazó e-mailből kijelöléssel, majd Ctrl+C – másolás, Ctrl+V – beillesztés billentyűkombináció használatával másolja, illetve illessze be az első bejelentkezés után megjelenő ablakba az aktiváló kódot.

Az érvényesítésre az e-mail kiküldését követő 3 napig van lehetősége, annak letelte után rendszerünk automatikusan törli regisztrációs igényét.

Amennyiben a regisztráció elküldése után nem kapja meg a bejelentkezéshez szükséges e-mail üzenetünket, kérjük, hívja telefonos ügyfélszolgálatunkat a 06 20/30/70/1 474 9999-es telefonszámon, ahol munkatársaink készséggel segítenek a bejelentkezéssel kapcsolatos kérdésekben.

Felhívjuk figyelmét, hogy amennyiben több fogyasztási hellyel rendelkezik (melyekhez külön vevőkód tartozik), nem szükséges külön regisztrációt végeznie. Elegendő egyetlen regisztrációt elvégeznie, majd bejelentkezés után a jobb felső sarokban lévő **"Új vevőkód hozzáadása"** menüpontot választania. Így egy regisztrációval (egy felhasználó azonosító, egyetlen belépési jelszó) kényelmesen intézheti minden fogyasztási helye ügyeit.

Az Online Ügyfélszolgálaton keresztül elérhető ITS funkció a távadat behívással leolvasott fogyasztóink részére lehetőséget nyújt az interneten keresztül napi, illetve havi ¼ órás terhelési adatok megtekintésére, illetve letöltésére.

Sikeres regisztráció és bejelentkezés után a jobb alsó sarokban a jobb oldali menüsorban alul az ITS ikont kiválasztva megjelennek a regisztrált szerződéses folyószámlák.

Fogyasztási időszak megadása és szerződéses folyószámla kiválasztása és a Frissítés gomb megnyomása után megjelennek a fogyasztásmérő készülékek.

Ki kell választani a megjeleníteni kívánt mérőket és a megjeleníteni kívánt időtartamot. A Tábla/Grafikon gomb megnyomásával a ¼ órás értékeket táblázatos, illetve grafikonos formátumban tudjuk megjeleníteni. Az E-mail cím mezőben az alapértelmezett e-mail cím jelenik meg. Az alapértelmezett e-mail cím szerkeszthető, módosítható.

Az XML elküldés, illetve a CSV elküldés gomb megnyomása után a korábban megadott időszakra, a korábban kijelölt mérők adatai azonnal elküldésre kerülnek a megadott e-mail címre.

A regisztrációnál megadott email címre (változtatás csak ügyfélszolgálaton keresztül) rendszeres terhelési görbe letöltés beállítására van lehetőség XML vagy CSV formátumban.

* Előző napról naponta
* Előző hét napról naponta
* Előző hónapról a hónap megadott napján

A beállítás gombra kattintva menthetjük el az általunk megadottakat.

A táblázatos megjelenítés választásakor, ha a nyíllal jelölt területre mutatunk, akkor a készülék mérési pont azonosítója és a mért mennyiség OBIS kódja látható.

|  |  |  |  |
| --- | --- | --- | --- |
| **Megnevezés** | **OBIS kód** | **Oszlop fejléc** | **Oszlop mértékegység** |
| Ad Hatásos | 1.0.1.29.99.128 | W AD | kWh |
| Ad Induktív | 1.0.5.29.99.128 | IND AD | kVArh |
| Ad Kapacitív | 1.0.8.29.99.128 | KAP AD | kVArh |
| Vesz Hatásos | 1.0.2.29.99.128 | W VESZ | kWh |
| Idősorosan mért Hatásos profilos alfogyasztó | 1.0.1.29.99.128 | W AD alf | kWh |
| Ad Hatásos csak Betöltő | 1.0.1.29.99.128 | W AD bet | kWh |
| Ad Induktív csak Betöltő | 1.0.5.29.99.128 | IND AD bet | kVArh |
| Ad Kapacitív csak Betöltő | 1.0.8.29.99.128 | KAP AD bet | kVArh |
| Korrigált Ad Hatásos | 1.0.1.29.99.128 | W AD kor | kWh |
| Korrigált Ad Induktív | 1.0.5.29.99.128 | IND AD kor | kVArh |
| Korrigált Ad Kapacitív | 1.0.8.29.99.128 | KAP AD kor | kVArh |
| Korrigált Vesz Hatásos | 1.0.2.29.99.128 | W VESZ kor | kWh |

Az érték mindig ¼ órás kWh-s vagy kVArh-s mennyiséget jelent.

Minden ¼ órás érték mellett látható státuszinformáció is, amelyek értelmezéséhez az alábbi táblázat nyújt segítséget:

|  |  |  |
| --- | --- | --- |
| **Státusz** | **Adat állapota** | **Magyarázat** |
| Z | Védett adat | automatikusan nem módosítható adat |
| W  | Érvényes adat | az adat érvényes státuszú |
| E | Helyettesített adat | hitelesített ideiglenes adat |
| M | Manuális adat | kézi ideiglenes adat |
| F | Hiányzó adat | az adatot nem sikerült kiolvasni |

A táblázatos megjelenítés képernyőn lehetséges a terhelési görbe adatok letöltése excel formátumban.

A Grafikon gomb megnyomása után a ¼ órás értékek grafikonon ábrázolva jelennek meg. Fogyasztás +/- gombok (csökkentés, növelés), a kép mentése valamint a nyomtatás nyomógombok a használhatóságot növeli.

Kurzor vonalnál a görbe színével megegyezően a mért mennyiség és az időpont adatai láthatók.

A mért terhelési görbék tetszőleges ki/be kapcsolása lehetőséget nyújt adatok elemzéséhez. Újabb terhelési görbe kiválasztása vagy kiválasztás megszüntetése után mindig frissíteni kell a képernyőt.

Itt van lehetőség a grafikon mentésére pdf formátumban, amely az Acrobat Reader programmal később megtekinthető.

A villamosenergia-elosztás biztosítása, a csatlakozási és elosztóhálózat-használati szerződés teljesítése keretében kezelt személyes adatokra vonatkozó tájékoztatást az Általános Adatkezelési Tájékoztatóban; az ügyintézés során készített hangfelvétellel összefüggésben kezelt személyes adatokra vonatkozó tájékoztatást a Hangfelvétel Rögzítésére Vonatkozó Adatkezelési Tájékoztatóban; míg az MVM Vállalkozáscsoport egyes tagvállalatai által kötött szerződésekben, illetve más dokumentumokban kapcsolattartóként megjelölt természetes személyek személyes adatainak kezeléséről szóló tájékoztatást az ezen című Adatkezelési Tájékoztatóban találhatja meg.

A tájékoztatók a mvmnext.hu/Adatvedelem/Tajekoztatok honlapon és az ügyfélszolgálati irodáinkban érhetőek el.